كما عاينت ” كود ” فقد تمكنت الوزيرة مباركة بوعيدة وكيلة لائحة التجمع الوطني للأحرار، من ضمان مقعد لها تحت قبة البرلمان بعدما لم ينافسها على المقعدين المخصصين لجهة كليميم واد نون سوى إبن عمها وكيل لائحة حزب الإتحاد الإشتراكي لحبيب أنازوم ولد قبيلة أيت لحسن المدعوم من الرجل القوي بكليميم عبد الوهاب بلفقيه، واخا هاكاك لقبيلة ما كتلعب دور مهم فكليميم لحقاش كاين قبائل كثيرة و عدد مصوتيها بازف بحال ايتوسى و موسى وعلي و ايت بعمران. مباركة بوعيدة غادي تكتاسح الانتخابات البرلمانية مستغلة القاعدة الإنتخابية ديال حزب الأحرار فلجهة و عاوتاني شعبية ولد عمها رئيس الجهة عبد الرحيم بوعيدة لي بدا بلخدمة مزيان و دار شعبية ديالو حتى مع لمعارضة لي عندو فلجهة. على العموم حتى لدابا باين شكون غادي يدوز بوعيدة و أنزوم، يعني قبيلة ايت لحسن ضمنات جوج مقاعد حتى لدابا، لوائح لوخرا غير مسخنين لبطولة و هما عارفين اش كاين مسبقا يقول أحد المرشحين لـ” كود ” . 
بوعيدة لوزيرة لوحيدة لي مترشحة فصحرا : دايرا الحملة بالزي الصحراوي و قريبة من كاع القبائل لي كاينة فواد نون